Loids Šeplijs
Loids Stauels Šeplijs (angļu: Lloyd Stowell Shapley, dzimis 1923. gada 2. jūnijā, miris 2016. gada 12. martā) bija amerikāņu matemātiķis, kopā ar Elvinu Rotu 2012. gada Nobela prēmijas ekonomikā laureāts. Devis būtisku ieguldījumu spēļu teorijas attīstībā. Astronoma Hārlova Šeplija dēls. Pēc doktora grāda iegūšanas Prinstonas Universitātē, no 1954. līdz 1981. gadam strādāja RAND korporācijā, vēlāk - Kalifornijas Universitātes profesors.